שנים, נשלחה השנה לגן הילדים הדתי, "גן גילה", אשר הקנה לה ערכים דתיים. מדי צוהריים, בשובם לביתם של שלושת הילדים,דניאלה, נסים ואורלי הביתה, ישבו בסמוך למכשיר הרדיו, והקשיבו באדיקות לתוכנית "פינת הילד" של קול ישראל. מדי פעם, כאשר התקיים משחק כדורגל בינלאומי חשוב, נהגו להקשיב לשדר נחמיה בן אברהם, אשר תיאורו תמיד כלל את צמד המילים: שפיגל ושפיגלר. בהקשיבם מתוחים למהלך המשחק, תיאר קריין הספורט, נחמיה בן אברהם בעיקר כיצד: "שפיגל מעביר לשפיגלר, שפיגלר מעביר לשפיגל", עד שנדמה שאלו שני השחקנים המרכזיים של נבחרת ישראל בכדורגל. דניאלה תהתה בינה לבין עצמה, איך זה שהשמות כל כך דומים וכיצד הקריין, נחמיה בן אברהם, לא מתבלבל ביניהם תוך כדי תיאור המשחק ברדיו. אלא שהיו בכל זאת שני הבדלים בולטים בין השניים: היותם שייכים לשתי קבוצות כדורגל שונות, מכבי נתניה ומכבי תלˉאביב והבדל נוסף, שלשחקן מוטל'ה שפיגלר נוספה האות ר' לשם משפחתו.   לקראת האביב, החלה דניאלה להקשיב לסדרת תסכיתים, סדרת מתח בשם "פול טמפל". מדי ערב התאמצה דניאלה מאוד שלא להירדם, ובשעה 21:00 בדיוק, לאחר שהקריין סיים להקריא את החדשות, נשמע אות לא